**ZVEREJNENIE ZÁMERU ZÁMENY NEHNUTEĽNOSTÍ**

Obec Tomášov v súlade s § 9 ods. 2 písm. a) a § 9a ods. 8 písm. e) zákona č. 138/1991 Zb. o majetku obcí v znení neskorších predpisov zverejňuje zámer zámeny majetku z dôvodu hodného osobitného zreteľa - pozemkov nachádzajúcich sa v katastrálnom území Tomášov, obec Tomášov, okres Senec a to:

Nehnuteľnosť vo vlastníctve obce Tomášov, 1. mája č. 5, Tomášov:

- parcela č. 3/17 o výmere 600 m², parc. č. 3/18 o výmere 600 m² a parc. č. 3/19 o výmere 671 m², všetky nehnuteľnosti evidované Okresným úradom Senec odborom katastrálnym na liste vlastníctva č. 925 pre katastrálne územie Tomášov, obec Tomášov, okres Senec

za nehnuteľnosti vo vlastníctve: Ing. Františka Fondrka a Nadeždy Fondrkovej, rod. Novotnej, Tehelná 24, Tomášov:

- parcela č. 1228/14 o výmere 919 m² evidovaná Okresným úradom Senec odborom katastrálnym na liste vlastníctva č. 1782 pre katastrálne územie Tomášov, obec Tomášov, okres Senec

a parcela č. 1228/15 o výmere 952 m² evidovaná Okresným úradom Senec odborom katastrálnym na liste vlastníctva č. 1783 pre katastrálne územie Tomášov, obec Tomášov, okres Senec.

Cena predmetu zámeny je navrhovaná v pomere 1:1, bezodplatne, nakoľko ide o rovnakú výmeru nehnuteľností – 1871 m2 nachádzajúcich sa v intraviláne obce Tomášov.

**Dôvodom hodným osobitného zreteľa** je skutočnosť, že uvedené pozemky - parcela č. 1228/14 a parcela č. 1228/15, k.ú. Tomášov sa nachádzajú v rámci oploteného areálu školského dvora, pričom ide o priestor využívaný Základnou školou, Školská 7, Tomášov a obcou Tomášov. Uvedené pozemky sú súčasťou územných a stavebných konaní týkajúcich sa investičných zámerov rozvoja obce a školskej infraštruktúry /výstavba novej budovy školskej jedálne a kuchyne, výstavba Materskej školy, výstavba novej telocvične, výstavba detského ihriska a spevnených plôch/. Zároveň ide o zeleň – trávnatý porast, ktorá je už dlhé roky na vlastné náklady obce Tomášov udržiavaná a obhospodarovaná. Po zámene pozemkov spolu o výmere 1871 m² vo vlastníctve obce Tomášov, za pozemky manželov Fondrkových spolu o výmere 1871 m², by parcely č. 1228/14 a parcela č. 1228/15 vytvorili jeden celok s nehnuteľnosťami obce Tomášov – parc. č. 1228/1, k.ú.: Tomášov – areál školského dvora.

Zámer zámeny nehnuteľností je na úradnej tabuli obce Tomášov a na webovej stránke obce Tomášov [www.tomasov.sk](http://www.tomasov.sk) zverejnený od 04.06.2021.

Ing. István Pomichal, PhD.

starosta obce

Zverejnené dňa: 04.06.2021

Zvesené dňa: 21.06.2021